**PODLIMITNÁ zákazka**

bez využitia elektronického trhoviska na dodanie tovaru

**Súťažné podklady**

**Názov predmetu zákazky**

|  |
| --- |
| **Obstaranie IKT vybavenia pre SZŠ Humenné** |

|  |  |
| --- | --- |
| **Postup zadávania zákazky:** | podľa § 112 - 116 a násl. **zákona č. 343/2015 Z. z. o verejnom obstarávaní a o zmene a doplnení niektorých zákonov** v znení neskorších predpisov |

**Osoba zodpovedná za verejné obstarávanie** ...................................................................

Ing. Peter Lupták, ARR PSK

|  |
| --- |
| OBSAH SÚŤAŽNÝCH PODKLADOV **A.1 Pokyny pre vypracovanie ponuky**  **Časť I.**  **Všeobecné informácie**   1. Identifikácia verejného obstarávateľa 2. Predmet zákazky 3. Rozdelenie predmetu zákazky 4. Variantné riešenie 5. Miesto a termín plnenia predmetu zákazky 6. Zdroj finančných prostriedkov 7. Typ zmluvy 8. Lehota viazanosti ponuky - platnosť ponuky   **Časť II.**  **Dorozumievanie a vysvetľovanie**   1. Dorozumievanie medzi verejným obstarávateľom, záujemcami a uchádzačmi 2. Vysvetľovanie súťažných podkladov 3. Obhliadka miesta dodania predmetu zákazky   **Časť III.**  **Príprava ponuky**   1. Vyhotovenie ponuky 2. Jazyk ponuky 3. Ceny a mena uvádzané v ponuke 4. Zmluvná cena uvádzané v ponuke 5. Zábezpeka ponuky 6. Obsah ponuky – náležitosti ponuky 7. Náklady na ponuku   **Časť IV.**  **Predkladanie ponuky**   1. Uchádzač 2. Vyhotovenie a predloženie ponuky 3. Označenie obálky ponuky 4. Miesto a lehota na predkladanie ponuky 5. Doplnenie, zmena a odvolanie ponuky     **Časť V.**  **Otváranie a vyhodnotenie ponúk**   1. Otváranie ponúk 2. Vyhodnotenie splnenia podmienok účasti a vyhodnotenie ponúk 3. Oprava chýb v ponuke 4. Vysvetľovanie ponúk, vysvetlenie mimoriadne nízkej ponuky 5. Podmienky elektronickej aukcie   **Časť VI.**  **Dôvernosť vo verejnom obstarávaní**   1. Dôvernosť procesu verejného obstarávania   **Časť VII.**  **Prijatie ponuky**   1. Informácia o výsledku vyhodnotenia ponúk 2. Uzavretie zmluvy 3. Informácia o subdodávateľoch 4. Zrušenie použitého postupu zadávania zákazky 5. Generálna klauzula   **A2. Podmienky účasti uchádzačov**  **A3. Kritérium na vyhodnotenie ponúk a spôsob jeho**  **vyhodnotenia**  **B1. Opis predmetu zákazky a spôsob určenia ceny**  **B2. Obchodné podmienky dodania predmetu zákazky**  **C. Prílohy súťažných podkladov** |

**ÚVODNÉ USTANOVENIA**

Počas celého procesu verejného obstarávania sa verejný obstarávateľ a zainteresované osoby na strane verejného obstarávateľa budú správať tak, aby nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princípy vo verejnom obstarávaní.

Verejný obstarávateľ dodržiava etické normy v rámci realizácie verejného obstarávania a uplatní primerané a účinné prostriedky na zabránenie nezákonných korupčných praktík. Verejný obstarávateľ neprijíma žiadne ponuky, dary, platby alebo výhody akéhokoľvek druhu, ktoré by sa vykladali alebo mohli sa vykladať priamo alebo nepriamo ako nezákonné alebo korupčné praktiky, napr. nabádanie na zadanie zákazky alebo odmeny zaň alebo nabádanie na uzatvorenie zmluvy vo verejnom obstarávaní alebo odmeny zaň. Verejný obstarávateľ neposkytne neoprávnené priame alebo nepriame výhody akéhokoľvek druhu sebe alebo jeho zainteresovanej osobe v procese verejného obstarávania.

Od uchádzačov sa očakáva, že sa hlásia k etickému kódexu záujemcov/uchádzačov a ich subdodávateľov, ktorý zverejnil Úrad pre verejné obstarávanie na svojom webovom sídle dňa 19.04.2016 (<http://www.uvo.gov.sk/zaujemcauchadzac/eticky-kodex-zaujemcu-uchadzaca-54b.html>;)

**Ďalšie poznámky, upozornenia a odporúčania pre záujemcov/uchádzačov:**

1. Pri realizácii tohto postupu zadávania zákazky sa verejný obstarávateľ riadi zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), ako aj ďalšími platnými legislatívnymi predpismi SR a metodickými usmerneniami Úradu pre verejné obstarávania (ďalej len „ÚVO“). Všetky informácie, úkony a lehoty ktoré nie sú priamo uvedené vo výzve na predkladanie ponúk a v súťažných podkladoch sa nachádzajú v týchto predpisoch. Zvolený postup podľa § 112 a nasl. zákona o verejnom obstarávaní vyplynul z určenia predpokladanej hodnoty.
2. Verejný obstarávateľ predpokladá, že záujemcovia/uchádzači sa dôkladne oboznámia a budú rešpektovať všetky pokyny, lehoty, podmienky a iné skutočnosti obsiahnuté v týchto súťažných podkladoch a vo výzve na predkladanie ponúk. Zároveň berú v zreteľ, že pre daný predmet zákazky je spracovaná technická špecifikácia, ktoré pre uchádzačov (skupinu dodávateľov) bude tvoriť spolu so súťažnými podkladmi podklad na vypracovanie ponuky.
3. Predložením svojej ponuky uchádzač v plnom rozsahu a bez obmedzenia akceptuje všetky obchodné podmienky a taktiež špecifikácie a charakteristiky zákazky obsiahnuté v týchto súťažných podkladoch a v jeho prílohách, tak aj vo výzve na predkladanie ponúk.
4. Verejný obstarávateľ v prípravnej fáze verejného obstarávania nevyužil v zmysle § 25 zákona o verejnom obstarávaní prípravné trhové konzultácie pred vyhlásením verejného obstarávania, a teda nevytvoril predpoklady pre vznik konfliktu záujmov (§ 23 zákona o verejnom obstarávaní), ktoré by mohli obmedziť účasť konzultujúcej firmy (konzultujúcich firiem) vo verejnom obstarávaní, alebo vytvoriť predpoklady na narušenie hospodárskej súťaže.

**časť A1.**

**pokyny na vypracovanie ponuky**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Časť I.**

**Všeobecné informácie**

1. **Identifikácia VEREJNÉHO OBSTARÁVATEĽA podľa zákona č. 343/2015 z. z. o verejnom obsatrávaní a o zmene a doplnení niektorých zákonov v znení neskorších predpisov (ďalej len „verejný obstarávateľ“):**

**Názov verejného obstarávateľa: Stredná zdravotnícka škola Humenné**

Sídlo: Lipová 32, 066 83 Humenné

Štatutárny zástupca: PhDr. Marcela Griščíková, riaditeľka školy

IČO: 00606740

Adresa stránky profilu kupujúceho: <https://www.uvo.gov.sk/vyhladavanie-profilov/zakazky/1299>

|  |  |
| --- | --- |
| **Zatriedenie verejného obstarávateľa:** | §7 ods. 1 písm. d) - Právnická osoba, ktorá spĺňa požiadavky podľa odseku 2 (ďalej len „verejný obstarávateľ“ a „zákon o verejnom obstarávaní“) |
| **Hlavný predmet činnosti:** | Vzdelávanie |

1. **Predmet zákazky**

|  |  |
| --- | --- |
| **Predmet zákazky:** | Tovary |
| **Názov predmetu zákazky:** | ***Obstaranie IKT vybavenia pre SZŠ Humenné*** |
| **Stručný opis predmetu zákazky:** | Predmetom obstarávania je IKT vybavenie pre odborné učebne a jazykové učebne SZŠ Humenné.  Podrobné vymedzenie predmetu zákazky, vrátane požiadaviek a špecifikácií, tvorí časť súťažných podkladov B1. Opis predmetu zákazky a spôsob určenia ceny. |

|  |
| --- |
| **Spoločný slovník obstarávania(CPV):** |

Hlavný slovník:

39162200-7 Učebné pomôcky a zariadenia

|  |
| --- |
| **Predpokladaná hodnota zákazky*:*** |

**Celková predpokladaná hodnota: 135 236,20** **EUR bez DPH**

Predpokladaná hodnota zákazky na vyššie uvedený predmet zákazky bola určená v súlade s § 6 zákona o verejnom obstarávaní ako cena bez dane z pridanej hodnoty na základe prieskumu trhu uskutočneného oslovením potenciálnych dodávateľov a to v čase začatia postupu zadávania zákazky.

1. **Rozdelenie predmetu zákazky** 
   1. Predmet zákazky nie je rozdelený na časti. Ponuku musí uchádzač predložiť vždy na celý predmet zákazky, bez rozdelenia na časti.
2. **Variantné riešenie**
   1. Neumožňuje sa predložiť variantné riešenie.
   2. Ak súčasťou ponuky bude aj variantné riešenie, toto variantné riešenie nebude zaradené do vyhodnotenia a bude sa naň hľadieť, akoby nebolo predložené.
3. **Miesto a termín plnenia PREDMETU zákazky** 
   1. Miesto plnenia predmetu zákazky: **Stredná zdravotnícka škola Humenné, Lipová 32, Humenné**
   2. Lehota dodania tovaru: **5 mesiacov**
4. **Zdroj finančných prostriedkov**
   1. Predmet zákazky sa bude financovať zo zdrojov ŠF EÚ – **Operačný program IROP –** **Kód projektu v ITMS2014+ :** 302021K050, zo zdrojov verejného obstarávateľa a zo zdrojov štátneho rozpočtu.
   2. Na plnenie predmetu zákazky verejný obstarávateľ neposkytne finančné preddavky ani zálohové platby.
   3. Ďalšie podrobnosti týkajúce sa financovania predmetu zákazky sú podrobne špecifikované v časti súťažných podkladov – B2. Obchodné podmienky dodania predmetu zákazky.
5. **Typ zmluvy** 
   1. Výsledkom verejného obstarávania bude uzavretie Kúpnej zmluvy (ďalej len „kúpna zmluva“) podľa § 409 a násl. Zákona č. 513/1991 Zb. Obchodného zákonníka v znení neskorších predpisov.
   2. Podrobné vymedzenie zmluvných podmienok na dodanie predmetu zákazky tvorí časť súťažných podkladov B2. Obchodné podmienky dodania predmetu zákazky vo väzbe na časť B1. Opis predmetu zákazky a spôsob určenia ceny.
   3. Požiadavky verejného obstarávateľa uvedené v časti B2. Obchodné podmienky dodania predmetu zákazky sú pre uchádzača záväzné.
   4. **V prípade, ak nebude verejnému obstarávateľovi doručené oznámenie o kladnom výsledku kontroly dokumentácie z verejného obstarávania poskytovateľom pomoci, verejný obstarávateľ si vyhradzuje právo neuzavrieť kúpnu zmluvu s úspešným uchádzačom a verejné obstarávanie zruší.**
6. **lehota viazanosti ponúk - Platnosť ponuky** 
   1. Ponuky zostávajú platné počas lehoty viazanosti ponúk do: **31.03.2021**

Uchádzači sú svojou ponukou viazaní do uplynutia lehoty viazanosti, resp. predĺženej lehoty viazanosti ponúk podľa rozhodnutia verejného obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

**Časť II.**

1. **Dorozumievanie medzi verejným obstarávateľom, záujemcami a uchádzačmi**
   1. Poskytovanie vysvetlení, odovzdávanie podkladov a komunikácia (ďalej len „komunikácia“) medzi verejným obstarávateľom / záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
   2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.
   3. JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com
   4. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome

- Microsoft Edge

* 1. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t.j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
  2. Ak je odosielateľom zásielky verejný obstarávateľ, tak záujemcovi/ uchádzačovi bude na ním určený kontaktný e-mail / e-maily bezodkladne odoslaná informácia, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom.
  3. Ak je odosielateľom informácie záujemca/ uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systému JOSEPHINE v súlade s funkcionalitou systému.
  4. Verejný obstarávateľ odporúča záujemcom, ktorí si vyhľadali obstarávania prostredníctvom webovej stránky verejného obstarávateľa, resp. v systéme JOSEPHINE (https://josephine.proebiz.com) a zároveň chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo „ZAUJÍMA MA TO“ (v pravej hornej časti obrazovky).
  5. Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom (vrátane súťažných podkladov) / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v systéme JOSEPHINE.
  6. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručené elektronicky prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k ÚVO je riešené v zmysle §170 ods. 8 b) zákona o verejnom obstarávaní.
  7. Verejný obstarávateľ odporúča záujemcom, aby si prečítali manuál ku komunikačnému rozhraniu JOSEPHINE – skrátený návod Účastník, v ktorom sú uvedené všetky podstatné informácie pre prácu so systémom JOSEPHINE. Predmetný manuál je zverejnený na úvodnej stránke https://josephine.proebiz.com v pravej hornej časti obrazovky.

1. **Vysvetľovanie súťažných podkladov** 
   1. Adresa stránky, kde je možný prístup k dokumentácií VO:

[**https://josephine.proebiz.com/sk/tender/7976/summary**](https://josephine.proebiz.com/sk/tender/7976/summary)

* 1. V profile verejného obstarávateľa zriadenom v elektronickom úložisku na webovej stránke Úradu pre verejné obstarávanie je vo forme linku uvedená informácia o verejnom portáli systému JOSEPHINE – kde budú všetky informácie k dispozícii.
  2. V prípade nejasností alebo potreby objasnenia akýchkoľvek poskytnutých informácií v lehote na predkladanie ponúk, môže ktorýkoľvek zo záujemcov požiadať prostredníctvom komunikačného rozhrania systému JOSEPHINE podľa vyššie uvedených pravidiel komunikácie.
  3. Hospodársky subjekt môže požiadať verejného obstarávateľa o vysvetlenie informácií uvedených vo výzve na predkladanie ponúk, v súťažných podkladoch alebo inej sprievodnej dokumentácii.

Vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však tri pracovné dni pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.

* 1. Verejný obstarávateľ požaduje, aby všetky prípadné vysvetlenia v súťaži záujemcovia zapracovali do svojich ponúk.

1. **Obhliadka miesta PLNENIA PREDMETU ZÁKAZKY**

Obhliadka miesta plnenia predmetu zákazky nie je potrebná.

**Časť III.**

**Príprava ponuky**

1. **Registrácia / Vyhotovenie ponuky**
   1. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
   2. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch.
   3. Ponuka musí byť vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese

[**https://josephine.proebiz.com/sk/tender/7976/summary**](https://josephine.proebiz.com/sk/tender/7976/summary)

* 1. Ponuka je do systému JOSEPHINE vložená vo chvíli dokončenia spracovania obálky (priebeh spracovávania systém znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke Ponuky a žiadosti. Predloženú ponuku vidí uchádzač zobrazenú v záložke Ponuky a žiadosti s dátumom vloženia. Po úspešnom nahratí ponuky do systému JOSEPHINE je uchádzačovi odoslaný notifikačný informatívny e-mail s informáciou o podanej ponuke, a to na e-mailovú adresu užívateľa uchádzača, ktorý ponuku nahral.
  2. V predloženej ponuke prostredníctvom systému JOSEPHINE musia byť požadované doklady a dokumenty tvoriace obsah ponuky naskenované (odporúčaný formát je „PDF“) a to ako jeden ucelený dokument prípadne ako samostatné dokumenty.
  3. Doklad o zložení zábezpeky sa doručí osobne, poštou alebo kuriérom v lehote na predkladanie ponúk do spoločnosti zabezpečujúcej proces verejného obstarávania: Agentúra regionálneho rozvoja PSK, Prostějovská 117/A, 080 01 Prešov. Úradné hodiny spoločnosti Agentúry regionálneho rozvoja PSK sú v pracovné dni od 8,00 hod do 15,00 hod. Uchádzač, ktorý zloží zábezpeku vkladom na účet, nie je povinný tento doklad doručiť do sídla spoločnosti zabezpečujúcej proces verejného obstarávania.

1. **Jazyk ponuky** 
   1. Ponuky a ďalšie doklady a dokumenty vo verejnom obstarávaní sa predkladajú v štátnom jazyku (t.j. v slovenskom jazyku).
   2. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.
2. **CENY A Mena uvádzané v ponuke** 
   1. Navrhovaná zmluvná cena za predmet zákazky **musí byť v ponuke vyjadrená v mene EUR.**
   2. Navrhovaná zmluvná cena musí byť stanovená podľa zákona č. 18/1996 Z z. o cenách v znení neskorších predpisov a súvisiacich vyhlášok, ktorými sa vykonáva zákon o cenách. Táto cena bude stanovená ako cena dohodou zmluvných strán (ďalej len „ zmluvná cena“).
   3. Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie v zložení:
      1. navrhovaná zmluvná cena bez DPH,
      2. výška DPH,
      3. navrhovaná zmluvná cena vrátane DPH.
   4. Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, upozorní.
3. **ZMLUVNÁ cenA uvádzanÁ v ponuke**
   1. Navrhovaná zmluvná cena musí byť spracovaná podľa časti súťažných podkladov B1. Opis predmetu zákazky a spôsob určenia ceny a B2. Obchodné podmienky dodania predmetu zákazky.
   2. Je výhradnou povinnosťou záujemcu/uchádzača, aby sa dôsledne oboznámil s výzvou na predkladanie ponúk, súťažnými podkladmi a všetkým dokumentmi poskytnutými verejným obstarávateľom, ktoré môžu akýmkoľvek spôsobom ovplyvniť cenu a charakter ponuky alebo realizáciu diela.
   3. Navrhovaná cena musí byť stanovená podľa platných právnych predpisov v čase predkladania ponuky. V prípade, že záujemca/uchádzač bude úspešný, nebude akceptovaný žiadny jeho nárok na zmenu ponukovej ceny z dôvodu chýb a/alebo opomenutí jeho povinností.
4. **ZÁBEZPEKA**

## Verejný obstarávateľ vyžaduje od uchádzača na zabezpečenie ponuky zloženie zábezpeky.

## Zábezpeka je stanovená vo výške 3.000,00 EUR.

## Spôsoby zloženia zábezpeky:

* zložením finančných prostriedkov na bankový účet verejného obstarávateľa alebo
* poskytnutím bankovej záruky za uchádzača alebo
* poistením záruky.
  1. Podmienky zloženia zábezpeky:
* **zložením finančných prostriedkov na bankový účet verejného obstarávateľa**
* Finančné prostriedky musia byť zložené v uvedenej čiastke na bankový účet verejného obstarávateľa vedený v

Banke: **Prima Banka Slovensko a.s.**

IBAN: **SK14 5600 0000 0088 2916 4003**

Variabilný symbol: **IČO uchádzača**

* Finančné prostriedky musia byť pripísané na účet verejného obstarávateľa najneskôr v deň uplynutia lehoty na predkladanie ponúk uvedenej vo výzve na predkladanie ponúk.
* Doba platnosti zábezpeky vo forme zloženia finančných prostriedkov na účet verejného obstarávateľa musí byť až do uplynutia lehoty viazanosti ponúk.
* Súčasťou ponuky uchádzača musí byť **výpis z bankového účtu**, ktorým uchádzač preukáže, že v prospech účtu verejného obstarávateľa uvedeného v tomto bode boli najneskôr v deň uplynutia lehoty na predkladanie ponúk uvedenej vo výzve na predkladanie ponúk podľa bodu 22.1 súťažných podkladov, poukázané finančné prostriedky vo výške zodpovedajúcej požadovanej výške zábezpeky v bode 16.2 týchto súťažných podkladov.
* **poskytnutím bankovej záruky/poistením záruky za uchádzača**
* Poskytnutie bankovej záruky, alebo poistenie záruky sa riadi podľa predpisov platných v krajine sídla uchádzača. Záručná listina/ poistenie (ďalej len „záručná listina“) môže byť vystavená bankou /poisťovňou so sídlom v Slovenskej republike, pobočkou zahraničnej banky/poisťovne v Slovenskej republike alebo zahraničnou bankou/poisťovňou . Doba platnosti bankovej záruky/poistenia záruky môže byť v záručnej listine obmedzená do **31.03.2021.**
* Záručná listina, v ktorej banka/poisťovňa písomne vyhlási, že uspokojí verejného obstarávateľa (veriteľa) za uchádzača do výšky finančných prostriedkov, ktoré veriteľ požaduje ako zábezpeku viazanosti ponuky uchádzača, musí byť súčasťou ponuky.

## Podmienky vrátenia alebo uvoľnenia zloženej zábezpeky:

* + 1. Ak bola zábezpeka zložená na účet v banke alebo v pobočke zahraničnej banky, verejný obstarávateľ vráti zábezpeku uchádzačovi aj s úrokmi, ak mu ich táto banka alebo pobočka zahraničnej banky poskytuje.
    2. Verejný obstarávateľ uvoľní alebo vráti uchádzačovi zábezpeku do siedmich dní odo dňa:
* uplynutia lehoty viazanosti ponúk,
* márneho uplynutia lehoty na doručenie námietky, ak ho verejný obstarávateľ a obstarávateľ vylúčil z verejného obstarávania alebo ak verejný obstarávateľ a obstarávateľ zruší použitý postup zadávania zákazky, alebo
* uzavretia Zmluvy.

## Zábezpeka prepadne v prospech verejného obstarávateľa:

## odstúpi od svojej ponuky v lehote viazanosti ponúk alebo

* neposkytne súčinnosť alebo odmietne uzavrieť Zmluvu podľa § 56 ods. 8 až 15 ZVO.
  1. V prípade skupiny dodávateľov môže každý člen zložiť časť zábezpeky samostatne tak, aby spolu dosiahli verejným obstarávateľom požadovanú výšku zábezpeky uvedenú v bode 16.2 súťažných podkladov.

1. **Obsah ponuky – náležitosti ponuky** 
   1. Obsah ponuky ako aj jej náležitosti sú záväzné. Verejný obstarávateľ odporúča, aby uchádzač v úvode ponuky predložil Zoznam predložených dokladov (obsah ponuky), v ktorom uvedie súpis dokumentov predložených v ponuke s uvedením čísla strany, kde sa daný dokument nachádza. Nepredloženie obsahu a čísla strán v ponuke nezakladajú dôvod na vylúčení ponuky uchádzača.

Predložená ponuka uchádzača musí obsahovať doklady nižšie uvedené:

* + 1. **Identifikačné údaje uchádzača: Formulár predloženie ponuky** – vzor v časti súťažných podkladov C. Prílohy ***(Príloha č. 1)***.
    2. V prípade, ak na základe dohody o plnomocenstve podpíše ponuku v mene uchádzača iná osoba, tak ponuka uchádzača musí obsahovať ako svoju súčasť aj **príslušnú plnú moc.** Ak ponuku predkladá skupina dodávateľov a jej ponuku podpíše(u) na základe dohody o plnomocenstve len niektorý(í) z jej členov, tak ponuka musí taktiež obsahovať aj **príslušnú plnú moc pre určeného** **člena skupiny.**
    3. **Dohoda uzavretá medzi členmi skupiny dodávateľov**, ak ponuku predkladá skupina   
       dodávateľov. Predmetom dohody bude vyhlásenie každého z členov skupiny, že zotrvá v skupine dodávateľov počas celej lehoty postupu zadávania zákazky a v prípade, ak bude ponuka skupiny prijatá, vytvorí právny vzťah z dôvodu riadneho plnenia zmluvy v súlade so všeobecne záväznými právnymi predpismi. Dohoda musí byť predložená v rovnopise a podpísaná osobami oprávnenými konať za každého člena skupiny. **Súčasťou ponuky musí byť osobitné písomné splnomocnenie pre člena skupiny dodávateľov** – lídra skupiny pre účely komunikácie s verejným obstarávateľom a právnych úkonov v mene skupiny dodávateľov v celom procese verejného obstarávania. Úkony splnomocneného lídra za skupinu dodávateľov budú voči verejnému obstarávateľovi záväzné. Písomné splnomocnenie musí byť podpísané všetkými členmi skupiny dodávateľov.
    4. **Súhlas so spracovaním osobných údajov dotknutých osôb** vzor v časti súťažných podkladov C. Prílohy ***(Príloha č. 5)***.
    5. **Potvrdenia, doklady a dokumenty, prostredníctvom ktorých uchádzač preukazuje splnenie požiadaviek verejného obstarávateľa na predmet zákazky:**
* **Špecifikácia – cenový formulár** -vyplnená tabuľka vrátane presnej identifikácie ponúkaného tovaru: (ako napr. značka, typ a pod.) a ceny - uchádzač vyplní formulár v časti súťažných podkladov C. Prílohy ***(Príloha č. 3).***
* **Návrh na plnenie kritéria** - údaj podľa stanoveného kritéria na vyhodnotenie ponúk, ktorý bude zverejnený na otváraní ponúk, podpísaný uchádzačom alebo osobou oprávnenou konať za uchádzača. Verejný obstarávateľ odporúča, aby uchádzači návrh na plnenie kritéria predložili na formulári, vzor v časti súťažných podkladov C. Prílohy ***(Príloha č. 4).***
* **Návrh kúpnej zmluvy,** v ktorom obchodné podmienky nesmú byť v rozpore s obchodnými podmienkami, stanovenými verejným obstarávateľom v časti súťažných podkladov B2. Obchodné podmienky uskutočnenia predmetu zákazky a v návrhu kúpnej zmluvy – podpísaný uchádzačom alebo osobou oprávnenou konať za uchádzača; vzor v časti súťažných podkladov C. Prílohy ***(Príloha č. 6)***.
  + 1. **Vyhlásenie uchádzača o informáciách označených za dôverné** v ponuke uchádzača, vzor v časti súťažných podkladov C. Prílohy ***(Príloha č. 2)***.
    2. **Potvrdenia, doklady a dokumenty prostredníctvom ktorých uchádzač preukazuje splnenie podmienok účasti vo verejnom obstarávaní,** určené verejným obstarávateľom a uvedené vo výzve na predkladanie ponúk zverejnenej vo Vestníku **VO č. 143/2020 – 08.07.2020, zn. 24040 - WYT** a podľa časti súťažných podkladov A2. Podmienky účasti uchádzačov.
    3. **Doklad o zložení zábezpeky** jedným zo spôsobov súladným s bodom 16.3 týchto súťažných podkladov.

Doklad o zložení zábezpeky sa doručí osobne, poštou alebo kuriérom v lehote na predkladanie ponúk podľa bodu 12.6 týchto súťažných podkladov.

* + 1. Splnenie povinnosti podľa §49 ods.5 a uvedenie nasledovnej informácie v cenovej ponuke: Ak uchádzač nevypracoval ponuku sám, uvedie v ponuke osobu, ktorej služby alebo podklady pri jej vypracovaní využil a to v nasledovnom rozsahu: meno a priezvisko, adresa pobytu, sídlo alebo miesto podnikania, identifikačné číslo, ak bolo pridelené.

1. **Náklady na ponuku**
   1. Všetky náklady a výdavky spojené s prípravou a predložením ponuky znáša uchádzač bez   
      finančného nároku voči verejnému obstarávateľovi a to bez ohľadu na výsledok verejného   
      obstarávania.

**Časť IV.**

**Predkladanie ponuky**

1. **Uchádzač** 
   1. Záujemcom je hospodársky subjekt, ktorý má záujem o účasť vo verejnom obstarávaní.
   2. Uchádzačom je hospodársky subjekt, ktorý predložil ponuku. Uchádzač môže predložiť iba jednu ponuku.
   3. Hospodárskym subjektom podľa bodu 19.1 a 19.2 je fyzická osoba, právnická osoba alebo skupina takýchto osôb, ktorá je oprávnená na dodanie predmetu zákazky.
   4. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.
   5. V prípade, že táto skupina dodávateľov bude úspešným uchádzačom, verejný obstarávateľ bude pred uzavretím zmluvy od tohto úspešného uchádzača požadovať za účelom zabezpečenia riadneho plnenia zmluvy, aby členovia tejto skupiny dodávateľov vytvorili medzi sebou právny vzťah, napr. podľa § 829 a nasl. zákona č. 40/1964 Zb. Občiansky zákonník v platnom znení – zmluva o združení, resp. obdobný právny vzťah podľa relevantných ustanovení súkromného práva.
   6. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ktorý člen skupiny dodávateľov je oprávnený za skupinu dodávateľov konať, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne. Originál alebo úradne overenú kópiu tejto zmluvy, resp. dokumentácie preukazujúcej vytvorenie právnych vzťahov medzi členmi skupiny dodávateľov, musí úspešný uchádzač poskytnúť verejnému obstarávateľovi najneskôr k momentu uzatvárania kúpnej zmluvy.
2. **Vyhotovenie a predloženie ponuky** 
   1. Uchádzač môže predložiť iba jednu ponuku.
   2. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.
   3. Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/> podľa požiadaviek uvedených v týchto súťažných podkladoch. Ponuka musí byť predložená v čitateľnej a reprodukovateľnej podobe.
   4. V prípade, že uchádzač predloží listinnú ponuku, verejný obstarávateľ na ňu nebude prihliadať.
   5. Uchádzač má možnosť registrovať/autentifikovať sa do systému JOSEPHINE pomocou hesla aj pomocou občianskeho preukazu s elektronickým čipom a bezpečnostným osobnostným kódom (eID).
   6. Predkladanie ponúk je umožnené iba autentifikovaným uchádzačom. Autentifikáciu je možné urobiť týmito spôsobmi:
3. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.
4. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.
5. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.
6. počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.
   1. Autentifikovaný uchádzač si po prihlásení do systému JOSEPHINE v prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
   2. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com>
   3. V predloženej ponuke prostredníctvom systému JOSEPHINE musia byť pripojené požadované naskenované doklady (doporučený formát je „PDF“) tak, ako je uvedené v týchto súťažných podkladoch, a vyplnenie elektronického formulára s celkovou cenou za predmet zákazky a pripojenie vyplneného formulára „**Špecifikácia - cenový formulár“**, ktorý bude obsahovať rovnaký návrh na plnenie kritéria na vyhodnotenie ponúk.
   4. Ak ponuka obsahuje dôverné informácie, uchádzač ich v ponuke viditeľne označí.
   5. Uchádzačom navrhovaná cena za požadovaný predmet zákazky, uvedená v ponuke uchádzača, bude vyjadrená v EUR (Eurách) s presnosťou na dve desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s DPH (pri vkladaní do systému JOSEPHINE označená ako „Celková cena (kritérium hodnotenia)“).
   6. Uchádzač zároveň nahrá do systému aj vyplnený formulár „**Špecifikácia - cenový formulár“** vo formáte xls, ktorý bude obsahovať rovnaký návrh na plnenie kritéria vložený do systému.
   7. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

Ponuka je do systému JOSEPHINE vložená vo chvíli dokončenia spracovania obálky (priebeh spracovávania systém znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke „Ponuky a žiadosti“. Predloženú ponuku vidí uchádzač zobrazenú v záložke Ponuky a žiadosti s dátumom vloženia.

1. **súhlas so spracovaním osobných údajov**
   1. V súvislosti so zadávaním tejto zákazky bude verejný obstarávateľ spracúvať osobné údaje fyzických osôb uvedených v ponuke každého uchádzača, ktorý predložil ponuku v lehote na predkladanie ponúk. Uchádzač pre tento účel zabezpečí súhlas dotknutých osôb v dokumente, kde sa nachádzajú osobné údaje dotknutej osoby. Predložením ponuky uchádzač súhlasí so spracovaním osobných údajov fyzických osôb uvedených v ponuke na účely zabezpečenia riadneho postupu verejného obstarávania.
   2. Osobné údaje budú spracúvané v súlade s platnou legislatívou za účelom predloženia ponuky, jej vyhodnotenia a zverejnenia v súlade so zákonom o verejnom obstarávaní.
   3. Práva osoby, ktorej osobné údaje sa spracúvajú, sú upravené v zákone NR SR č. 18/2018 Z. z. o ochrane osobných údajov a o zmene a doplnení niektorých zákonov.
   4. Verejný obstarávateľ má za to, že predložením ponuky uchádzač zodpovedá za zabezpečenie aj súhlasov všetkých ostatných dotknutých osôb so spracovaním osobných údajov uvedených v predloženej ponuke podľa zákona č. č. 18/2018 Z. z o ochrane osobných údajov a o zmene a doplnení niektorých zákonov v znení neskorších predpisov. Uvedené platí aj pre prípad, keď ponuku predkladá skupina dodávateľov.
2. **Miesto a lehota nA predkladanie ponuky** 
   1. Ponuky musia byť doručené elektronicky do systému

[**https://josephine.proebiz.com/sk/tender/7976/summary**](https://josephine.proebiz.com/sk/tender/7976/summary)

v lehote na predkladanie ponúk uvedenej vo výzve na predkladanie ponúk.

* 1. Ponuka uchádzača predložená po uplynutí lehoty na predkladanie ponúk sa elektronicky neotvorí.

1. **Doplnenie, zmena a odvolanie ponuky** 
   1. Uchádzač môže predloženú ponuku doplniť, zmeniť alebo odvolať do uplynutia lehoty na predkladanie ponúk. Uchádzač pri zmene ponuky postupuje obdobne ako pri vložení prvotnej ponuky (kliknutím na tlačidla „Stiahnuť ponuku“ a predložením novej ponuky).

**Časť V.**

**Otváranie a vyhodnotenie ponúk**

1. **Otváranie ponúk**
   1. Otváranie ponúk sa uskutoční elektronicky v mieste a čase uvedenom vo výzve na predkladanie ponúk.
   2. Vzhľadom k tomu, že verejný obstarávateľ použije v procese zadávania tejto zákazky elektronickú aukciu, je v súlade s § 54 ods. 3 otváranie ponúk neverejné, údaje z otvárania ponúk komisia nezverejňuje a neposiela uchádzačom ani zápisnicu z otvárania ponúk.
   3. Výzva na účasť v e-aukcii bude zaslaná súčasne všetkým uchádzačom, ktorých ponuky splnili podmienky účasti a podmienky určené verejným obstarávateľom na predmet zákazky.
2. **VYHODNOTENIE SPLNENIA PODMIENOK ÚČASTI A VYHODNOTENIE PONÚK**
   1. Vyhodnotenie splnenia podmienok účasti uchádzačov podľa podmienok účasti uvedených vo výzve na predkladanie ponúk bude založené na posúdení splnenia podmienok účasti vo verejnom obstarávaní podľa príslušných ustanovení ZVO ( § 40 a § 152 ZVO).
   2. Doklady určené verejným obstarávateľom na preukázanie splnenia podmienok účasti možno predbežne nahradiť jednotným európskym dokumentom podľa § 39 alebo čestným vyhlásením v súlade s § 114 ods.1 ZVO, v ktorom uchádzač vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil.
   3. Ponuky uchádzačov sa budú vyhodnocovať v súlade s § 53 zákona o verejnom obstarávaní. Vyhodnocovanie ponúk komisiou je neverejné. Komisia vyhodnotí ponuky z hľadiska splnenia požiadaviek verejného obstarávateľa na predmet zákazky a posúdi zloženie zábezpeky.
   4. Komisia zriadená verejným obstarávateľom vyhodnotí ponuky podľa určených kritérií a spôsobom uvedeným vo výzve na predkladanie ponúk a v časti A.3 Kritérium na vyhodnotenie ponúk a spôsob vyhodnotenia týchto súťažných podkladoch.
3. Vysvetľovanie ponúk, vysvetlenie mimoriadne nízkej ponuky
   1. Verejný obstarávateľ písomne prostredníctvom systému JOSEPHINE požiada uchádzačov o písomné vysvetlenie alebo doplnenie predložených dokladov prostredníctvom systému JOSEPHINE vždy, keď z predložených dokladov nemožno posúdiť ich platnosť alebo splnenie podmienok účasti a to podľa § 40 ods. 4 zákona o verejnom obstarávaní.
   2. Ak verejný obstarávateľ neurčí dlhšiu lehotu, uchádzač je tak povinný urobiť do dvoch pracovných dní odo dňa doručenia žiadosti v zmysle § 40 ods. 4 zákona o verejnom obstarávaní.
   3. Verejný obstarávateľ vylúči z verejného obstarávania uchádzača ak nastane niektorý z dôvodov vylúčenia podľa § 40 ods. 6 a 7 zákona o verejnom obstarávaní.
   4. Verejný obstarávateľ bezodkladne prostredníctvom systému JOSEPHINE upovedomí uchádzača, že bol vylúčený s uvedením dôvodu a lehoty, v ktorej môže byť doručená námietka podľa § 170 ods. 3 písm. d) zákona o verejnom obstarávaní.
   5. Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne prostredníctvom systému JOSEPHINE požiada o vysvetlenie ponuky a ak je to potrebné aj o predloženie dokladov v súlade s § 53 ods. 1 zákona o verejnom obstarávaní. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
   6. Ak ponuka uchádzača bude obsahovať mimoriadne nízku ponuku, komisia prostredníctvom systému JOSEPHINE požiada uchádzača v zmysle § 53 ods. 2 zákona o verejnom obstarávaní o podrobnosti týkajúce sa tej časti ponuky, ktoré sú pre jej cenu podstatné. Uchádzač doručí odôvodnenie mimoriadne nízkej ponuky v lehote určenej verejným obstarávateľom cez systém JOSEPHINE.
   7. Vo vysvetlení návrhu ceny musí uchádzač preukázať, že ním navrhnutá cena zahrňuje všetky náklady súvisiace s plnením predmetu zákazky podľa § 2 a 3 Zákona č. 18/1996 Z. z. o cenách v znení neskorších predpisov a uviesť aj informácie podľa § 53 ods. 2 zákona o verejnom obstarávaní.
   8. Ak budú predložené najmenej tri ponuky od uchádzačov, ktorí spĺňajú podmienky účasti, ktoré spĺňajú požiadavky verejného obstarávateľa na predmet zákazky, mimoriadne nízkou ponukou je vždy aj ponuka, ktorá obsahuje cenu plnenia, ktorá spĺňa podmienky podľa § 53 ods. 3 zákona o verejnom obstarávaní.
   9. Verejný obstarávateľ vylúči ponuku ak nastane niektorý z dôvodov vylúčenia podľa § 53 ods. 5 zákona o verejnom obstarávaní.
   10. Uchádzač bude prostredníctvom systému JOSEPHINE upovedomený o vylúčení jeho ponuky v súlade s § 53 ods. 7 zákona o verejnom obstarávaní s uvedením dôvodu vylúčenia a lehoty, v ktorej môže byť doručená námietka podľa § 170 ods. 3 písm. d) zákona o verejnom obstarávaní.
4. **OPRAVA CHÝB V PONUKE**
   1. Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
   2. Zrejmé chyby v písaní a počítaní budú po doručení vysvetlenia ponuky opravené v prípade a spôsobom:
5. rozdielu medzi sumou uvedenou číslom a sumou uvedenou slovom; platiť bude suma uvedená číslom v zmysle bodov b) až d),
6. rozdielu medzi jednotkovou cenou a celkovou cenou bez DPH, ak uvedená chyba vznikla dôsledkom nesprávneho násobenia jednotkovej ceny množstvom; platiť bude celková cena bez DPH,
7. preukázateľne hrubej chyby pri jednotkovej cene v desatinnej čiarke; platiť bude jednotková cena s opravenou desatinnou čiarkou, pri nezmenenej celkovej ceny bez DPH vplyvom opravenej jednotkovej ceny,
8. nesprávne spočítanej sumy vo vzájomnom súčte alebo medzisúčte jednotlivých položiek; platiť bude opravená jednotková cena, pri nezmenenej celkovej ceny bez DPH*.*
   1. Ak sa v ponuke uchádzača budú nachádzať rôzne cenové návrhy na plnenie kritéria na vyhodnotenie ponúk, ktorým je najnižšia cena, a ktoré budú znamenať rôzne poradie uchádzača v tomto verejnom obstarávaní, verejný obstarávateľ v súlade s princípom nediskriminácie ako rozhodný cenový návrh pri vyhodnocovaní danej ponuky bude kvalifikovať ten návrh uchádzača, ktorý je z hľadiska poradia vo verejnom obstarávaní najvýhodnejší pre ostatných uchádzačov.
   2. V prípade, že akceptovanie ktoréhokoľvek z viacerých predložených cenový návrhov na plnenie kritéria na vyhodnotenie ponúk, ktorým je najnižšia cena v ponuke uchádzača nebude mať vplyv na poradie uchádzačov, bude verejný obstarávateľ za rozhodný považovať ten cenový návrh uchádzača, ktorý je v zmysle stanoveného kritéria na vyhodnotenie konečných ponúk najvýhodnejší pre verejného obstarávateľa.
9. **PODMIENKY ELEKTRONICKEJ AUKCIE**
   1. Účelom elektronickej aukcie je zostaviť poradie ponúk automatizovaným vyhodnotením, ktoré sa uskutoční po úvodnom úplnom vyhodnotení ponúk. Verejný obstarávateľ použije pri zadávaní tejto zákazky na zostavenie poradia predložených ponúk **elektronickú aukciu** (ďalej len „eAukcia“) podľa § 54 zákona. E-Aukcia nasleduje po úvodnom úplnom vyhodnotení ponúk predložených uchádzačmi v elektronickej podobe a po určení ich predbežného poradia komisiou na vyhodnotenie ponúk podľa kritérií na vyhodnotenie ponúk v zmysle týchto SP. Uchádzači, ktorých ponuky spĺňajú určené podmienky na predloženie nových cien budú do eAukcie vyzvaní elektronickými prostriedkami a to Výzvou na účasť v elektronickej aukcii.
   2. Všeobecné informácie
      1. Elektronická aukcia je na účely tohto verejného obstarávania opakujúci sa proces, ktorý využíva elektronické zariadenia na predkladanie nových cien upravených smerom nadol.
      2. Účelom eAukcie je zostavenie poradia ponúk automatizovaným vyhodnotením po úvodnom úplnom vyhodnotení ponúk.
      3. Vyhlasovateľ eAukcie(ďalej len „vyhlasovateľ“) je **Stredná zdravotnícka škola Humenné,** bližšie špecifikovaný v týchto súťažných podkladoch.
      4. Predmet eAukcie je rovnaký ako predmet zákazky, uvedený v oznámení o vyhlásení verejného obstarávania a bližšie špecifikovaný v súťažných podkladoch.
      5. Administrátor vyhlasovateľa je osoba, ktorá v rámci eAukcie vyzýva uchádzačov na predkladanie nových cien upravených smerom nadol.
      6. Elektronická aukčná sieň (ďalej len „eAukčná sieň“) je prostredie umiestnené na určenej adrese vo verejnej dátovej sieti Internet, v ktorom uchádzači predkladajú nové ceny upravené smerom nadol.
      7. Prípravné kolo je časť postupu, v ktorom sa po sprístupnení eAukčnej siene uchádzači oboznámia s  Aukčným prostredím pred zahájením Aukčného kola (elektronickej aukcie).
      8. Aukčné kolo (elektronická aukcia) je časť postupu, v ktorom prebieha on-line vzájomné porovnávanie cien ponúkaných uchádzačmi prihlásených do eAukcie a ich vyhodnocovanie v limitovanom čase.
   3. Priebeh
      1. Názov eAukcie: **„Obstaranie IKT vybavenia pre SZŠ Humenné“.**

Ponuky uchádzačov budú posudzované na základe hodnotenia podľa najnižšej celkovej ponukovej ceny.

Prvky, ktorých hodnoty sú predmetom ponuky uchádzača v eAukcii:

* celková ponuková cena za predmet obstarávania v EUR s DPH podľa Návrhu na plnenie kritérií.
  + 1. Cena bude vyjadrená **v EUR s  DPH**.
    2. V rámci úplného úvodného vyhodnotenia ponúk podľa kritéria stanoveného na vyhodnotenie ponúk vyhlasovateľ určí poradie uchádzačov porovnaním výšky navrhnutých ponukových cien za dodanie predmetu zákazky uvedených v jednotlivých ponukách uchádzačov. Po určení poradia na základe predložených ponúk v elektronickej podobe vyhlasovateľ vyzve elektronickými prostriedkami súčasne všetkých uchádzačov, ktorí splnili podmienky účasti a ktorých ponuky spĺňajú určené podmienky na predloženie nových  cien v eAukcii. Vo Výzve na účasť v elektronickej aukcii (ďalej len „Výzva“) vyhlasovateľ uvedie podrobné informácie týkajúce sa eAukcie v zmysle § 54 ods. 7 zákona o verejnom obstarávaní. Výzva bude zaslaná elektronicky zodpovednej osobe určenej uchádzačom v ponuke ako kontaktná osoba pre eAukciu (z uvedeného dôvodu je potrebné uviesť správne kontaktné údaje zodpovednej osoby) a bude uchádzačom odoslaná e-mailom najneskôr dva pracovné dni pred konaním Aukčného kola.
    3. eAukcia sa bude vykonávať prostredníctvom sw PROEBIZ.
    4. V Prípravnom kole sa uchádzači oboznámia s priebehom eAukcie a Popisom aukčného prostredia. Výzva   
       obsahuje aj údaje týkajúce sa minimálneho kroku zníženia ceny predmetu zákazky, pravidlá predlžovania Aukčného kola a lehotu platnosti prístupových kľúčov a pod.
    5. Uchádzačom, ktorí budú vyzvaní na účasť v eAukcii, bude v Prípravnom kole a v čase uvedenom vo Výzve sprístupnená eAukčná sieň, kde si môžu skontrolovať správnosť zadaných vstupných cien, ktoré   
       do eAukčnej siene zadá administrátor eAukcie, a to v súlade s pôvodnými, elektronicky predloženými ponukami. Každý uchádzač bude vidieť iba svoju ponuku a až do začiatku Aukčného kola ju nemôže meniť. Všetky informácie o prihlásení sa a priebehu budú uvedené vo Výzve.
    6. Aukčné kolo sa začne a skončí v termínoch  uvedených vo Výzve. Na začiatku Aukčného kola sa všetkým uchádzačom zobrazia:
* najnižšia celková ponuková cena v EUR s DPH,
* ich celková ponuková cena v EUR s DPH,
* ich priebežné umiestnenie (poradie).

Predmetom úpravy v eAukcii bude celková ponuková cena za predmet obstarávania v EUR s DPH. Uchádzači budú upravovať ceny smerom nadol.

Vyhlasovateľ upozorňuje, že systém neumožní dorovnať najnižšiu celkovú cenu (t.j. nie je možné dorovnať ponuku uchádzača na priebežnom 1. mieste).

V priebehu Aukčného kola budú zverejňované všetkým uchádzačom zaradeným do eAukcie v eAukčnej sieni informácie, ktoré umožnia uchádzačom zistiť v každom okamihu ich relatívne umiestnenie.

* + 1. Minimálny krok zníženia ceny uchádzača je **0,50 %** z aktuálnej ceny položky daného uchádzača.
    2. Maximálny krok zníženia ceny uchádzača nie je určený. Uchádzač však bude upozornený pri zmene ceny   
       o viac ako **50 %**. Upozornenie pri maximálnom znížení ceny sa viaže k aktuálnej cene položky daného uchádzača.
    3. Aukčné kolo bude ukončené, ak nedôjde k jeho predlžovaniu, uplynutím časového limitu **20 min.** eAukcia bude ukončená, ak na základe Výzvy nedostane vyhlasovateľ v lehote **20 min.** žiadne nové ceny, ktoré spĺňajú požiadavky týkajúce sa minimálnych rozdielov uvedených v predchádzajúcich odsekoch. Koniec eAukcie sa môže predĺžiť v prípade predkladania nových cien (teda pri akejkoľvek úspešnej zmene ceny) v posledných **dvoch minútach** trvania elektronickej aukcie vždy o ďalšie **dve minúty** (tzn. k času, kedy došlo k predĺženiu, sa k času zostávajúcemu do konca kola pridajú celé **2 min.**). Počet predĺžení nie je limitovaný. Po ukončení eAukcie už nebude možné upravovať ceny.
    4. Výsledkom eAukcie bude zostavenie objektívneho poradia ponúk podľa najnižšej celkovej ponukovej ceny spolu za predmet obstarávania automatizovaným vyhodnotením.
    5. Technické požiadavky na prístup do eAukcie: počítač uchádzača musí byť pripojený na Internet.   
       Na bezproblémovú účasť v eAukcii je nutné používať jeden z podporovaných internetových prehliadačov:

- Microsoft Edge

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome.

Správna funkčnosť iných internetových prehliadačov je možná, avšak nie je garantovaná. Ďalej je nutné mať v použitom internetovom prehliadači povolené cookies a javaskripty.

* + 1. Podrobnejšie informácie o procese eAukcie budú uvedené vo Výzve.
    2. Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity na Internet alebo inej objektívnej príčiny zabraňujúcej v ďalšom pokračovaní uchádzača v eAukcii) vyhlasovateľ uchádzačom odporúča mať pripravený náhradný zdroj elektrickej energie, prípadne mobilný internet (napr. notebook s mobilným internetom). Vyhlasovateľ nenesie zodpovednosť za uchádzačmi použité technické prostriedky. Vyhlasovateľ si vyhradzuje právo opakovania eAukcie v prípade nepredvídateľných technických problémov na strane vyhlasovateľa.

**Časť VI.**

##### Dôvernosť INFORMáCII vo verejnom obstarávaní

1. **Dôvernosť procesu verejného obstarávania** 
   1. Verejný obstarávateľ zachová mlčanlivosť o obchodnom tajomstve a informáciách označených ako dôverné, ktoré mu uchádzač poskytol. Na tento účel uchádzač označí, ktoré skutočnosti považuje za dôverné.
   2. Za dôverné informácie pre účely verejného obstarávania je možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu ceny jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory. Týmto ustanovením nie je dotknuté ustanovenie zákona o verejnom obstarávaní ukladajúce povinnosť verejnému obstarávateľovi oznamovať či zasielať Úradu pre verejné obstarávanie dokumenty a iné oznámenia, ako ani ustanovenia ukladajúce verejnému obstarávateľovi zverejňovať dokumenty a iné oznámenia podľa citovaného zákona a tiež povinnosti zverejňovania zmlúv podľa osobitného predpisu.
   3. Verejný obstarávateľ neposkytne informácie týkajúce sa zadávania zákazky, ak by ich poskytnutie bolo v rozpore so zákonom, s verejným záujmom alebo by mohlo poškodiť oprávnené záujmy iných osôb, alebo by bránilo čestnej hospodárskej súťaži.

**Časť VII.**

##### Prijatie ponuky a uzavretie zmluvy

1. **INFORMÁCIA o výsledku vyhodnotenia ponúk**
   1. Po vyhodnotení ponúk bude verejný obstarávateľ postupovať v súlade s § 55 zákona o verejnom obstarávaní.
   2. Verejný obstarávateľ po vyhodnotení ponúk, po skončení postupu podľa bodu 26.5, 26.6 a 26.7 a po odoslaní všetkých oznámení o vylúčení uchádzača bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov. Úspešnému uchádzačovi verejný obstarávateľ oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky. V oznámení verejný obstarávateľ uvedie identifikáciu úspešného uchádzača a informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka.
2. **Uzavretie zmluvy**
   1. Verejný obstarávateľ pri uzatváraní kúpnej zmluvy bude postupovať v súlade s ust.§ 56 zákona o verejnom obstarávaní.
   2. Uzavretá kúpna zmluva nesmie byť v rozpore so súťažnými podkladmi a s ponukou predloženou úspešným uchádzačom alebo uchádzačmi.
   3. Verejný obstarávateľ si vyhradzuje právo neprijať ponuku, ktorej celková cena za dodanie predmetu zákazky prevyšuje finančný limit (predpokladanú hodnotu zákazky) vyčlenený verejným obstarávateľom pre požadovaný predmet zákazky. Takáto ponuka je pre verejného obstarávateľa neprijateľná.
   4. Verejný obstarávateľ nesmie uzavrieť zmluvu s uchádzačom, ktorý podľa § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.(Povinnosť zápisu do registra partnerov verejného sektor upravuje predpis – zákon č. 315/2016 Z. z. o registri partnerov verejného sektora a o zmene a doplnení niektorých zákonov).
   5. Verejný obstarávateľ požaduje, aby úspešný uchádzač pred uzavretím zmluvy o dielo predložil Zoznam subdodávateľov podľa bodu 32.2. tejto časti súťažných podkladov.
   6. Úspešný uchádzač je v rámci poskytnutia súčinnosti povinný doručiť verejnému obstarávateľovi **Špecifikácia - cenový formulár (príloha č. 3 k týmto SP)** tak, aby cena celkom s DPH uvedená v tomto formulári bola totožná s cenou predloženou v elektronickej aukcii. Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
   7. Uchádzač berie na vedomie a rešpektuje, že zákazka financovaná z fondov EÚ, ohľadom ktorej sa uzatvára zmluva, bude predmetom administratívnej finančnej kontroly procesu verejného obstarávania zo strany príslušného Riadiaceho orgánu a/alebo Sprostredkovateľského orgánu pod Riadiacim orgánom. Ak výsledok predmetnej administratívnej finančnej kontroly bude kladný, verejný obstarávateľ pristúpi k podpisu kúpnej zmluvy. Schválenie zákazky v rámci kontroly príslušným kontrolným orgánom je zároveň podmienkou nadobudnutia účinnosti zmluvy.
3. **INFORMÁCIA O SUBDODÁVATEĽOCH**
   1. Verejný obstarávateľ **nepožaduje** od uchádzačov, aby vo svojej ponuke uviedli informácie týkajúce sa subdodávateľov podľa § 41 ods. 1 zákona o verejnom obstarávaní. Táto skutočnosť sa nevzťahuje na subdodávateľov, ktorými uchádzač preukazuje splnenie podmienok účasti podľa § 34 ods. 3 zákona o verejnom obstarávaní.
   2. Verejný obstarávateľ **požaduje**, aby úspešný uchádzač v kúpnej zmluve najneskôr v čase jej uzavretia uviedol údaje o všetkých známych subdodávateľoch a údaje o osobe oprávnenej konať za subdodávateľa v rozsahu meno, priezvisko, adresa pobytu, dátum narodenia a dôkaz o tom, že sú oprávnení dodávať tovar v rozsahu subdodávky.
   3. Zároveň verejný obstarávateľ upozorňuje záujemcov/uchádzačov, že podľa § 41 ods. 4 zákona o verejnom obstarávaní v časti B2. súťažných podkladov – Obchodné podmienky na dodanie predmetu zákazky verejný obstarávateľ stanovuje povinnosť uchádzača oznámiť akúkoľvek zmenu údajov o subdodávateľovi a pravidlá zmeny subdodávateľa a povinnosť uchádzača oznámiť zmenu subdodávateľa a údaje podľa § 41 ods. 3 zákona o verejnom obstarávaní.
4. **Zrušenie použitého postupu zadávania zákazky**
   1. Verejný obstarávateľ zruší použitý postup zadávania zákazky, ak nastane jedna z podmienok uvedených v § 57  zákona o verejnom obstarávaní. Verejný obstarávateľ bezodkladne upovedomí všetkých uchádzačov o zrušení použitého postupu zadávania zákazky s uvedením dôvodu a oznámi postup, ktorý použije pri zadávaní zákazky na pôvodný predmet zákazky.
5. **GENERÁLNA KLAUZULA**
   1. Skutočnosti a situácie, ktoré môžu nastať v procese postupu zadávania zákazky, neupravené vo výzve na predkladanie ponúk a v týchto súťažných podkladoch, sa riadia príslušnými ustanoveniami zákona č. 343/2015 Zz. o verejnom obstarávaní a o zmene a doplnení niektorých zákonov v znení neskorších predpisov.

**ČASŤ A2.**

**PODMIENKY ÚČASTI UCHÁDZAČOV**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Informácie týkajúce sa splnenia podmienok účasti uchádzačov vo verejnom obstarávaní verejný obstarávateľ uviedol vo výzve na predkladanie ponúk, ktorá bola zverejnená vo Vestníku verejného obstarávania **č. 143/2020 – 08.07.2020, zn. 24040 - WYT** (ODDIEL III. Časť III.1.)

V súlade s § 114 ods.1 ZVO hospodársky subjekt môže predbežne nahradiť doklady určené verejným obstarávateľom na preukázanie splnenia podmienok účasti jednotným európskym dokumentom podľa § 39 **(verejný obstarávateľ umožňuje, aby hospodársky subjekt vyplnil v časti IV Podmienky účasti len oddiel : GLOBÁLNY ÚDAJ PRE VŠETKY PODMIENKY ÚČASTI)** alebo čestným vyhlásením, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil.

**ČASŤ A3.**

**Kritérium na vyhodnotenie ponúk a spôsob jeho vyhodnotenia**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ponuky uchádzačov sa budú vyhodnocovať na základe stanoveného kritéria.

1. **Kritérium - zmluvná cena celkom v Eur s DPH**
   1. Kritérium zmluvná cena celkom v Eur s DPH – musí zahŕňať všetky náklady súvisiace s dodaním predmetu zákazky v súlade s opisom predmetu zákazky a obchodnými podmienkami (časť B1. a B2. súťažných podkladov).

Poradie uchádzačov sa určí porovnaním výšky navrhnutých ponukových cien za realizáciu predmetu zákazky vyjadrených v eurách s DPH, uvedených v jednotlivých ponukách uchádzačov. Po určení poradia na základe predložených ponúk, verejný obstarávateľ vyzve elektronickými prostriedkami súčasne všetkých uchádzačov, ktorých ponuky spĺňajú určené podmienky, na predloženie novej celkovej ceny za predmet zákazky v eAukcii. Celková cena za predmet zákazky v eurách vrátane DPH predložená v ponukách uchádzačov bude vstupnou cenou v eAukcii, ktorá bude nasledovať po úvodnom úplnom vyhodnotení ponúk.

1. **Spôsob vyhodnotenia ponúk**
   1. Úspešným uchádzačom sa stane ten uchádzač, ktorý predloží najnižšiu zmluvnú cenu celkom s DPH. Poradie ostatných uchádzačov sa určí podľa zmluvnej ceny vzostupne od 1 po „x“, pričom „x“ je číslo zodpovedajúce počtu vyhodnocovaných ponúk.
   2. Ostatné ponuky budú vyhodnotené ako neúspešné.

**ČASŤ B1.**

**OPIS PREDMETU ZÁKAZKY A SPÔSOB URČENIA CENY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**OPIS PREDMETU ZÁKAZKY:**

Predmetom obstarávania je IKT vybavenie pre odborné učebne a jazykové učebne SZŠ Humenné.

Podrobné vymedzenie predmetu zákazky, vrátane požiadaviek a špecifikácií, tvorí časť súťažných podkladov B1. Opis predmetu zákazky a spôsob určenia ceny.

Dodávka je zameraná na vybavenie odborných učební školy, podrobné požadované minimálne parametre a rozsah predmetu zákazky je uvedený v prílohe **Špecifikácia - cenový formulár** *(Príloha č. 3)*.

Predmet zákazky v celom rozsahu je opísaný tak, aby bol presne a zrozumiteľne špecifikovaný. Obstarávaný tovar musí byť nový (nie použitý, ani repasovaný).

**Spôsob určenia ceny a POKYNY PRE ZOSTAVENIE CENY**

* + - 1. Uchádzačom navrhovaná zmluvná cena za predmet zákazky bude vyjadrená v eurách.
      2. Navrhovaná zmluvná cena musí byť stanovená podľa zákona č. 18/1996 Z z. o cenách v znení neskorších predpisov a súvisiacich vyhlášok, ktorými sa vykonáva zákon o cenách. Táto cena bude stanovená ako cena dohodou zmluvných strán (ďalej len „ zmluvná cena“).
      3. Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie v zložení:

3.1 navrhovaná zmluvná cena bez DPH,

3.2 výška DPH,

3.3 navrhovaná zmluvná cena vrátane DPH.

* + - 1. Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, upozorní.
      2. Navrhovaná zmluvná cena musí byť spracovaná v súlade s podmienkami a požiadavkami uvedenými v časti súťažných podkladov B1. Opis predmetu zákazky a spôsob určenia ceny a B2. Obchodné podmienky dodania predmetu zákazky.
      3. Uchádzač musí do navrhovanej zmluvnej ceny zahrnúť tiež obstarávacie náklady podľa § 25 ods. 6 písm. a) zákona č. 431/2002 Z. z. o účtovníctve v znení neskorších predpisov. kde sa obstarávacou cenou rozumie cena, za ktorú sa majetok obstaral a náklady súvisiace s jeho obstaraním. Pri cenotvorbe je potrebné počítať s nasledovnými nákladmi zo strany uchádzača (dodávateľa):
  1. **dodanie na miesto určené verejným obstarávateľom ako miesto dodania tovaru (doprava tovaru na miesto dodania),**

*UPOZORNENIE:*

*Ak sa uchádzač stane platiteľom DPH počas trvania zmluvy, cena dohodnutá v zmluve nebude navýšená, ale bude upravená na základ dane a sadzbu DPH.*

*Ceny ponúkané uchádzačom musia byť stanovené v eurách a aj platby uchádzačovi budú vykonávané výhradne v eurách (ak je hodnota vyjadrená v inej mene, prepočítava sa hodnota na EUR kurzom ECB platným ku dňu zverejnenia oznámenia o vyhlásení verejného obstarávania).*

*V prípade, že uchádzač má účet v banke mimo územia SR, bude znášať všetky poplatky za bezhotovostný styk spojený s úhradou záväzkov vyplývajúcich z plnenia zmluvy v plnej výške.*

**Doklady a dokumenty preukazujúce splnenie požiadaviek verejného obstarávateľa na predmet zákazky:**

* 1. Pre všetky prípadné požiadavky uvedené v špecifikácii predmetu zákazky, ktoré sa viažu na konkrétneho výrobcu, výrobný postup, značku, patent, typ, krajinu, platí, že boli uvedené za účelom dostatočne presného a zrozumiteľného opisu predmetu zákazky a v ponuke môžu byt predložené tieto, alebo ekvivalentné.
  2. V prípade, ak sa uchádzač rozhodne predložiť ponuku aj s inými technickými a výrobnými označeniami tovarov ako sú uvedené vo vyššie uvedenom dokumente, verejný obstarávateľ pripúšťa ponúknuť ekvivalentný tovar, alebo materiál (ďalej len „ekvivalent“), pri dodržaní týchto podmienok:
* ponúkaný ekvivalent nesmie mať vplyv na zmenu použitia, resp. užívania tovaru,
* uchádzač musí v ponuke predložiť dokument označený ako „Zoznam ponúkaných ekvivalentných položiek“, v ktorom uvedie výrobok alebo materiál, ktorého sa ekvivalentné riešenie týka s uvedením  označenia, výrobnej značky alebo technických parametrov ponúkaného ekvivalentu v takom rozsahu, aby verejný obstarávateľ vedel pri hodnotení ponuky posúdiť, či ponúkaný výrobok alebo materiál je alebo nie je ekvivalentom k tomu, ktorý bol požadovaný.
  1. Ponúkaný ekvivalent uchádzač uvedie v prílohe **„Špecifikácia - cenový formulár“,** formulár v časti súťažných podkladov C. Prílohy.

**ČASŤ B2.**

**OBCHODNÉ PODMIENKY DODANIA PREDMETU ZAKAZKY**

1. Verejný obstarávateľ požaduje, aby uchádzač v ponuke predložil návrh **kúpnej zmluvy** obsahujúci obchodné a zmluvné podmienky, predložené verejným obstarávateľom, ktorý tvorí neoddeliteľnú súčasť týchto súťažných podkladov. Návrh kúpnej zmluvy uchádzač doplní identifikačnými údajmi, menom a podpismi štatutárneho/ich orgánu/ov uchádzača, alebo osoby oprávnenej konať v mene uchádzača.
2. **Obchodné a zmluvné podmienky stanovené verejným obstarávateľom v zmluve nie je prípustné uchádzačom meniť.**
3. Verejný obstarávateľ vylúči ponuku uchádzača v prípade nedodržania podmienok stanovených v časti B.2 Obchodné podmienky dodania predmetu zákazky súťažných podkladov a v návrhu kúpnej zmluvy.
4. Návrh kúpnej zmluvy je možné upravovať len v prípade, ak úspešným uchádzačom bude skupina dodávateľov a to v súlade s § 37 ods. 5 zákona o verejnom obstarávaní.
5. Verejný obstarávateľ vyžaduje, aby  úspešný uchádzač v kúpnej zmluve najneskôr v čase jej uzavretia uviedol údaje o všetkých známych subdodávateľoch (v prípade fyzickej osoby: meno a priezvisko, adresa pobytu, identifikačné číslo alebo dátum narodenia, v prípade právnickej osoby: obchodné meno alebo názov, sídlo, identifikačné číslo), údaje o osobe oprávnenej konať za subdodávateľa v rozsahu meno, priezvisko, adresa pobytu, dátum narodenia.
6. Úspešný uchádzač je povinný najneskôr v čase uzavretia kúpnej zmluvy priložiť ako prílohu ku kúpnej zmluve rozpis ceny predmetu zmluvy a podrobnú špecifikáciu predmetu zmluvy, ktoré musia byť v súlade s ponukou úspešného uchádzača a to v listinnej podobe a v elektronickom vyhotovení v MS Excel na CD alebo DVD nosiči.
7. **Úspešný uchádzač ako dodávateľ je povinný sa zaviazať, že strpí výkon kontroly/auditu** súvisiaceho s dodaním predmetu zákazky kedykoľvek počas platnosti a účinnosti príslušnej Zmluvy o poskytnutí nenávratného finančného príspevku uzavretej verejným obstarávateľom ako prijímateľom nenávratného finančného príspevku za účelom financovania predmetu zákazky, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä **Zákon o príspevku z EŠIF** – zákon č. 292/2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov. **Zákon o finančnej kontrole a audite** – zákon č. 357/2015 Z. z. o finančnej kontrole a audite o zmene a doplnení niektorých zákonov v znení neskorších predpisov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok a poskytnúť týmto orgánom riadne a včas všetku potrebnú súčinnosť. Porušenie tejto povinnosti uchádzača ako dodávateľa je podstatným porušením zmluvy, ktoré oprávňuje verejného obstarávateľa (objednávateľa) od zmluvy odstúpiť.

Oprávnené osoby na výkon kontroly/auditu sú najmä:

a. Poskytovateľ a ním poverené osoby,

b. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

d. Orgán auditu, jeho spolupracujúce orgány a osoby poverené na výkon kontroly/auditu,

e. Splnomocnení zástupcovia Európskej Komisie a Európskeho dvora audítorov,

f. Orgán zabezpečujúci ochranu finančných záujmov EÚ**,**

g. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

1. Úspešný uchádzač ako dodávateľ musí zobrať na vedomie a rešpektovať, že zákazka financovaná z fondov EÚ, ohľadom ktorej sa uzatvára zmluva, bude predmetom „ex ante“ administratívnej finančnej kontroly procesu verejného obstarávania zo strany príslušného Riadiaceho orgánu a/alebo Sprostredkovateľského orgánu pod Riadiacim orgánom. Ak výsledok predmetnej administratívnej finančnej kontroly bude kladný, verejný obstarávateľ pristúpi k podpisu kúpnej zmluvy. Schválenie zákazky v rámci kontroly príslušným kontrolným orgánom je zároveň podmienkou nadobudnutia účinnosti zmluvy.
2. Verejný obstarávateľ ako objednávateľ má právo **odstúpiť od kúpnej zmluvy v prípade skončenia alebo zániku Zmluvy o poskytnutí nenávratného finančného príspevku**, uzavretej medzi Objednávateľom ako prijímateľom nenávratného finančného príspevku za účelom financovania plnení podľa zmluvy, a to bez ohľadu na právny titul skončenia alebo zániku Zmluvy o poskytnutí nenávratného finančného príspevku.

**časť c.**

**prílohy**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| **Príloha č. 1** | Formulár – predloženie ponuky |
| **Príloha č. 2** | Vyhlásenie uchádzača o informáciách označených za dôverné v ponuke uchádzača |
| **Príloha č. 3** | Špecifikácia - cenový formulár |
| **Príloha č. 4** | Návrh na plnenie kritéria |
| **Príloha č. 5** | Súhlas so spracovaním osobných údajov |
| **Príloha č. 6** | Návrh kúpnej zmluvy |
| **Príloha č. 7** | Jednotný európsky dokument („JED“) |